Diari Oficial de la Generalitat Valenciana


Sumari del DOGV 4033, del 02-07-2001 (2001/5900)

Notificació de la sanció dictada en l'expedient sancionador de multes número S-2001/0061.
-----------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5900


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sanció dictada en l'expedient sancionador de multes número S-2001/0061. [2001/S5900]
  
De conformitat amb allò que ha acordat aquesta Secretaria General, i a l'empara del que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; per mitjà d'aquest edicte es notifica a l'interessat la sanció dictada en l'expedient sancionador, que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2001/0061. Sanció de data 28 de març de 2001, dictada pel conseller de Justícia i Administracions Públiques, per la qual s'acorda imposar a la senyora Felicia Almonte Melo, amb últim domicili conegut a l'edifici Samar, c/ Cabanyal 21-18a de Cullera, una sanció d'1.025.000 pessetes (6,160.37 euros), ja que el dia 25 de setembre de 1999, a les 02.50 hores, al café bar, categoria especial Pub «Complejo Hotelero Romaní», situat a la carretera València a Alacant, km 242, es van observar les següents deficiències:
  
El local disposava en el moment de la inspecció de tres portes d'emergència, senyalitzades amb rètols lluminosos, amb un ample insuficient, a més dos d'aquestes no comunicaven directament amb l'exterior, i l'altra porta és la d'entrada a l'establiment, fets que incomplixen l'article 7 de la CPI 91 i, a més, es va observar que s'estava celebrant un espectacle eròtic, sense autorització, incomplint amb això el Decret 195/1997, d'1 de juliol, del Govern Valencià, pel qual s'aprova el Catàleg d'Espectacles, Establiments Públics i Activitats Recreatives, i infringint amb això l'article 23.c) de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present Resolució, que posa fi a la via administrativa, es podrà interposar, amb caràcter potestatiu, recurs de reposició davant del mateix òrgan que la dicte, en el termini d'un mes a comptar des de l'endemà a aquell en què tinga lloc la seua notificació, de conformitat amb el que establixen l'article 116 1) en relació amb els articles 109 c) i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 o bé interposar directament el recurs contenciós administratiu davant del Jutjat Contenciós Administratiu de València, seu de l'òrgan que ha dictat l'acte administratiu a impugnar o davant del jutjat contenciós administratiu de la capital de província en què el demandant tinga el seu domicili, en el termini de dos mesos comptats des de l'endemà al de la seua notificació, de conformitat amb el que establixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
Haurà de fer efectiva la multa, utilitzant els impresos a arreplegar en aquestes oficines, c/ Historiador Chabàs, 2 de València, en qualsevol de les entitats col·laboradores que en el citat imprés consten, de conformitat amb el que establix el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana i l'Ordre de 26 de febrer de 1993, que desenvolupa l'esmentat Decret, i remetre a les referides oficines l'exemplar corresponent de l'administració. Dit pagament haurà de fer-se en el període voluntari establit en el Reglament General de Recaptació i dins dels terminis que s'indiquen seguidament:
  
A) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o el dia immediat hàbil posterior.
  
B) Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o el dia immediat hàbil posterior
  
Se li advertix que si no l'abona en dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedix el present edicte.